### Beslutningstema

Under dette punkt besluttes, om den samlede handleplan til udmøntning af Handicappolitikken kan godkendes. Efter godkendelse sendes handleplanen til orientering i Handicaprådet.

### Historik

Handicappolitikken blev godkendt af Kommunalbestyrelsen i november 2020.

I løbet af marts-april 2023 har alle stående udvalg og Økonomiudvalget godkendt en handleplan til udmøntning af handicappolitikken på det respektive udvalgsområde.

### Sagsfremstilling

Gunhild Poulsen overordnede formål er at give alle Tønder Kommunes borgere uanset alder, funktionsevne, type af handicap mv. lige muligheder for at leve, bo, uddanne sig og arbejde i kommunen. Gennem tydeliggørelse af de grundlæggende værdier og målsætninger, der arbejdes efter på tværs i kommunen, er politikken med til at skabe sammenhæng i arbejdet og styrke samarbejdet med det enkelte menneske med handicap.

Handicappolitikken bygger på følgende 3 værdier: Respekt for den enkelte; Uafhængighed; Tryghed.

Handicappolitikken indeholder 5 målsætninger:

* Fællesskab
* Tilgængelighed
* Uddannelse og beskæftigelse
* Sammenhæng i overgange
* Sundhed, motion og kost

I den samlede handleplan er der indsatser for alle handicappolitikkens 5 målsætninger.

### Direktionen indstiller,

at den samlede handleplan til udmøntning af handicappolitikken godkendes,

at indsatserne i handleplanen udmøntes i videst muligt omfang og inden for bestående økonomiske rammer,

at der ved fremtidig valg af digitale løsninger skal tages højde for disse indsatser, og

at sagens sendes til orientering i Handicaprådet.

### Beslutning

Indstillingen godkendt.